b'\n_START_ARTICLE_\nSkribent\n_START_PARAGRAPH_\nSkribent er en betegnelse som henviser til enhver som skaper skriftlige tekster, men ordet angir vanligvis dem som skriver kreativt eller profesjonelt, eller dem som har skrevet i ulike formater. Dyktige skribenter bruker spr\xc3\xa5ket til \xc3\xa5 formidle ideer, visualiseringer og f\xc3\xb8lelser, enten det er fiksjon eller sakprosa. Ordet skribent kommer av latin scribere som betyr \xc2\xab\xc3\xa5 skrive\xc2\xbb. F\xc3\xb8r boktrykkerkunsten p\xc3\xa5 1400-tallet var en skriver ikke n\xc3\xb8dvendigvis en som forfattet egne tekster, men skrev av og mangfoldiggjorde andres tekster. I dag er skribent generelt et mer uformelt ord for en forfatter._NEWLINE_En skribent kan skape framstillinger i mange ulike former, inkludert (men ikke bare) poesi, prosa eller musikk. En skribent med en slik spesialitet kan derfor henholdsvis regnes som en poet, romanforfatter, komponist, lyriker, dramatiker, myteforfatter, journalist, manusforfatter og s\xc3\xa5 videre. _NEWLINE_Skribenters arbeid bidrar ofte til et samfunns kulturelle innhold, og det samfunnet kan verdsette er sin samlede skriftlige masse, eller litteraturen, som en kunstform i stor grad p\xc3\xa5 linje med de visuelle kunstformene (se: maleri, skulptur, fotografi), musikk, h\xc3\xa5ndarbeid og ut\xc3\xb8vende kunst (se: drama, teater, opera, musikal)._NEWLINE_Tittelen er ikke lovbeskyttet.'